JohanHeinsen/ENO huggingface dataset:
Ribe Stifts Adresseaviser, 1846-09-28
Amerika. Newyorker Handelshuse have tilbudt Kølner Kjøbmænd allerede i October at levere saa store Partier Rug, man forlanger, til yderst billige Priser. I Amerika har Høsten været meget riig Sverrig. Hs. Maj. Kong Oscar er med sin yngste Søn, Prinds August, den 17, ankommen til Göteborg; og agtede den 20. at afreise derfra til Kongelf og videre til Norge. - Prindsesse Eugenie har nu faaet Mæslinger. – Biskoppen i Trondhjem Hr. Riddervold, oftere Præsident for Storthinget, har modsat sig, at Dronningen krones og salves, da Grundloven kun fastsætter saadant for Kongen, og Dronningen ikke efter Forfatningen kan komme til Regjeringen.
Ribe Stifts Adresseaviser, 1846-09-28
Indenlandske Efterretninger. Den 19. de holdt Hs. Majestæt og Formiddagen Revue over Militairet i Pløen; senere var der Cour paa Slottet og derpaa Taffel og Bal. Ved Kouren fandt nogle Promotioner Sted. Kongen skal have været meget glad og munter. - Det erfares, at en talrig Forsamling af Embedsmænd og Deputerede fra Communerne havde indfundet sig paa Pløen Hs. Majestæts Fødselsdag for at bringe Allerhøistsamme deres Lykønskning, og at Hs. Majestæt havde uddeelt flere Ordener og Tiller. (B. T.)
Ribe Stifts Adresseaviser, 1846-09-28
Hs. Majestæt modtog paa sin Fødselsdag ikke nogen Lykønskning fra Kiel. Efter Hamb. Crsp., var iblandt de talrige Lykønskende, som havde indfundet sig i Pløn, heller Jngen fra Hertugdømmet Lauenburg, hvis Gouverneur, Grev Rantzau (der betegnes som en personlig Ungdomsbekjendt af Kongen) ligesom ogsaa Prindsen af Augustenborg (som nu ogsaa i tydske Blade fører Titel af Prinds af Noere), man dog skal have ventet, men som Begge udebleve. Jblandt Gratulanterne var heller ingen af Medlemmerne af den slesvigske Overret, af den slesvig-holsteenske Regjering kun Kammerherre Scheel, af den holsteenske Overret Kmjunker Eckard og 3 Medlemmer af Overappellationsretten. Af det slesvigholsteenske Ridderskab, der ellers talrigt nok pleier at drage til Hove, have ogsaa kun indfundet sig en Baron Brockdorff, tidligere Toldforvalter i Kiel, der foruden Grev Jos. Reventlou-Criminil var mødt i Ridderskabets Uniform, samt 2 Baroner Plessen, hvilke Sidste derimod ikke havde indfundet sig i Uniform eller i deres corporative Egenskab. Ligesaa skal man have savnet mange høiere Embedsmænd, saasom Landfogderne i Dithmarsken, Landdrosten i Pinneberg og Amtmændene i Husum, Tøndern og Flensborg. J Kiel havde Prorectoren Olshausen, efter Wes. Zeit.", først sammenkaldt en Forsamling af de øvrige Professorer for at raadslaae om Gratulationen, men da Forsamlingen aabnedes, foreslog en af Professorerne, strax igjen at hæve den, hvilket ogsaa uden Modsigelse gik igjennem. Den af Professorerne i Jurisprudents og Historie udarbeidede Memorial angaaedde det aabne Brev skal være blevet meddeelt Hs. Majstæt i Manuskript og have tildraget sig den allerhøieste Misbilligelse. Fra Lauenborg hedder det under 19. de i "Alt. Mercur, Jgaar havde her i et offentlig Locale herværende kongl. Embedsmænd og Borgere forenet sig for at høitideligholde Hs. Maj. Kongens Fødselsdag, ved et Middagsmaaltid, ved hvilket det gik meget muntert til. Den i Anledning af Festen udbragte Toast for Hs. Maj. Kongen blev ledsaget af Kanontorden og Musik, og Forsamlingen adskiltes først sildig om Aftenen.
Ribe Stifts Adresseaviser, 1846-09-28
Den slesvig-holsteenske Regjering har udstedt følgende Reskript betræffende Folkeforsamlinger: "Politiøvrighederne i Hertugdømmerne Slesvig og Holsten paalægges herved uopholdelig at forsyne Regjeringen med de fornødne beretlige Efterretninger om alle offentlig afholdte Forsamlinger, der have gjort disse Landes statlige Forhold til Gjenstand for deres Forhandlinger, saavelsom om alle muligt stedfundne politistridige Optrin og Hændelser, der staae i Forbindelse med de nuværende politiske Tids-Tildragelser og Landstilstande. (Dvk)
Ribe Stifts Adresseaviser, 1846-09-28
En Korrespondent skriver i "Bremer Zeitung, fra Frankfurt under 19. Sept.: "Jeg kan meddele Dem en Efterretning, som vil vække Glæde i hele Tydskland. Den tydske Forbundsforsamling har i det holsteenske Anliggende fattet en Beslutning og der ganske udtalt Sympathien for hine tydske Brødre. Man tør dagligen imødesee Offentliggjørelsen af hiin Forbundsbeslutning". (Dvk.)
Ribe Stifts Adresseaviser, 1846-09-28
Efter at have meddeelt den kongl. Bekjendtgjørelse, af 18. Septbr. tilføier "Kiel. Correspobl. følgende: "Denne allerhøieste Bekjendtgjørelse staaer efter vort Skjønnende i saadant Forhold til det Aabne Brev af 8. Juli, at den er en authentisk Fortolkning, det vil sige: en Forklaring af samme, hvilken, som enhver Forklaring, nærmere angiver Jndholdet deraf uden at ville lægge Noget til eller tage Noget fra; kun visse, ikke nærmere nævnte, Vildfarelser i Hertugdømmerne skulle ved Bekjendtgjørelsen berigtiges. Det Aabne Brevs Jndhold bestod i Hovedsagen af Erklæringen om den danske Arvefølges Gyldighed i Hertugdømmerne, og om det samlede danske Monarkis Jntegritet; den nu foreliggende Allerhøieste Bekjendtgjørelse, taler ikke udtrykkelig om Arvefølgen, men udtaler sig derhen, at Hs. Maj. nærer den faste Fortrøstning, ved Anerkjendelsen af det danske Monarkies Uadskillelighed ogsaa at sikkre Kongens selvstændige Hertugdømme Holsteen en varig Forbindelse med de øvrige Hans Krone undergivne Landsdele og den deraf betingede Udelelighed. Ved disse Ord er Arvefølgen indirecte tagen med. - Hvilke Feiltagelser der finde Sted hos os er ikke sagt udtrykkeligt. Men Regjeringens Mening synes dog at være den at man heri Landet har troet, at det aabne Brev vilde sønderrive den hidtilværende Forbindelse imellem Hertugdømmerne Slesvig og Holsteen og Holsteens Forhold til det tydske Forbund.
Ribe Stifts Adresseaviser, 1846-09-28
Af de tilstedeværende fremmede Lærde ved Forsamlingen i Southampton er ingen blevet behandlet med saamegen Udmærkelse som Ørsted. (B. T.)¬
Ribe Stifts Adresseaviser, 1846-09-28
De nyeste Efterretninger fra Jsland melde, at Veirliget der i dette Aars Sommer, har været slettere og ubehageligere (ved ideligt Uveir, Regn og Kulde) end nogen nu kan erindre. Dertil stødte en næsten almindelig Sygdomstilstand. Messlingerne rasede over hele Landet og bortreve mange Mennesker, (hvoriblandt den særdeles retskafne og virksomme Sysselmand i Hunevands Syssel Blondahl, fra Kone og 10 Børn. Efter dem fulgte en anden Epidemie af dysenterisk Art, saa at baade Fiskerie og Havl ogsaa derved ere blevne betydelig standsede. Alt dette har ogsaa været til betydelig Hinder og Besvær for de danske, tydske, belgiske, engelske og franske Naturforskeres Reiser til Baula, Krafla, Hekla o. s. v. Den sidstnævnte Vulkan havde længe været rolig, men sidst i August skal den, efter Rygter i Reikjavig (hvor man mærkede en Jordrystelse) ved et nyt Udbrud have opkastet nogen Aske. Nærmere Efterretninger herom kunne ventes. (B. T.)
Ribe Stifts Adresseaviser, 1846-09-28
Efter Breve fra Thorshavn af 26. August kunne Færingerne heller ikke mindes en slettere Sommertid, formedelst Regn og Uveir. Med Meslingerne fulgte andre Sygdomstilfælde, som ofte bleve dødelige, og efter dem viste sig pludselig en meget smitsom og ondartet Katarralfeber, som atter kastede Folk paa Sygeleiet. Kornet lod til at ville mislykkes og ligeledes Kartoflerne paa mange Steder. Den gjennemblødede Brændselstørv var for det meste bleven ubrugbar. Grindefangsten er i den sidste Tid aldeles ophørt. Græsværten var meget frodig, men Høbjergningen dog kun mislig. (B. T.)
Ribe Stifts Adresseaviser, 1846-09-28
Efter de sidste Breve fra Oldforskeren J. J. A. Worsaae, der med offentlig Understøttelse reiser i Skotland for at undersøge de derværende Minder om de gamle Nordboer, havde han efter et længere Ophold i London, hvor der var viist ham megen Forekommenhed og Opmærksomhed af de ypperste engelske Oldkyndige, bereist Shetlands- og Orkney-Øerne, og befandt sig nu paa Hertugen af Southerlands Eiendomme i Skotland, hvor han ogsaa nød al mulig Gjæstfrihed og velvillig Understøttelse af den rige Besidder, efter hvis Opfordring han er sendt derover. (N. Litter. Td.)
Ribe Stifts Adresseaviser, 1846-09-28
Conferentsraad, Cancellideputeret M. Lange er udnævnt til Overpræsident for Staden Kjøbenhavn. De danske Østifters Stænderforsamling har i forrige Mandags, den 21. dennes, endt sine Møder i Roeskilde.
Ribe Stifts Adresseaviser, 1846-09-28
I Anledning af Svendborg-Avisens Beretning om Branden i Ravns Mølle læses nu følgende Jnserat i H. Av.: "Man seer af Svendborg Avis af 14. de, at den udbrudte Brand i Ravns Mølle skulde være opstaaet ved Selvantændelse i noget Barksmul; det er jo ligesaa latterligt som usandsynligt, at dette Barksmul, som henligger i en Kielder kan tænde i den Grad, at 1/2 Time efter Brandraabet er Jlden udbredt i hele den store Bygning, og Tagværket tildeels indstyrtet; ligeledes maatte ogsaa Enhver finde Maskinmesterens Advarsel noget besynderlig, da han forbød Enhver at nærme sig Bygningerne, fordi Dampkjedlen vilde springe. Man maa derfor nok spørge om en Dampkjedel, hvorunder ingen Jld er, og som aldrig kan bringes til at koge fordi nogle Brande falde paa de tykke Mure, som omgive den, kan springe; dog da Alt var fortæret i Møllerne og han med en Brandhage oplukkede Ventilen, da maatte Redningen først begynde. Brandcorpset i Svendborg maa man her Jntet lægge til Last, om endogsaa deres Jver for at slukke ved de hyppige ravnske Jldebrande skulde være kjølnet, da det jo i Almindelighed hedder: det er jo godt assurereret, hvilket ogsaa skal være Tilfældet her, at Møllerne faa Dage for Branden ere assurerede i Altona. Vi tvivle ikke om, at Hr. Kammerjunker v. Jessen i de strænge Forhører, som daglig optages, nok vil vide at bringe Sandheden for Dagen."
Ribe Stifts Adresseaviser, 1846-09-28
Fra Eidersted hedder det under 18de, i Dannev.: Dampskibet "Loch Ryan er igaar anden Gang afgaaet med en Ladning fede Stude fra Tønning til England, denne Gang med 90 Stkr. Første Ladning blev godt solgt. Dette vil være den sidste Reise, da man i London har hyret et andet Dampskib, som skal gjøre den for dette Efteraar fastsatte tredie og fjerde Reise. Bemeldte ny Dampskib kan rumme 160 Stude.
Ribe Stifts Adresseaviser, 1846-09-28
Søndagen den 20. September fandt i Grenaa en sjelden Høitidelighed Sted, idet Organist Møller og Kone feirede deres Guldbryllup. Fra deres Barndom have de Begge levet i Grenaa By, og Jubeloldingen har været Organist der i 55 Aar. Paa flere Maader viste sig den almindelige Agtelse, som de havde vundet. (Aarh. Av.)
Ribe Stifts Adresseaviser, 1846-09-28
Udnævnelser. Under 16. de har Hs. Maj. allern. udnævnt Efterfølgende til Kammerherrer, nemlig: Hofjægermester C. F. B. Brun til Kraagerup; Kammerjunker, Deputeret i Generaltoldkammer- og Commer-Collegiet W. C. C. Grev Sponneck, Rd. af D.; Amtmand over Rendsborg Amt, J. D. v. Cossel, Kammerjunker, Amtmand over Flensborg, Amt C. L. v. Warnstedt, Rd. af D.; Kammerjunker, Oberstlient, Postmester i Jtzehoe G. F. v. Krogh. Under f. D. er Capitain Barfred, Rd. af D. og Toldinspecteur i Frederikshavn, udnævnt til Generalkrigscommissair med Rang, i 3. Classe Nr. 8. (B. T.)
Ribe Stifts Adresseaviser, 1846-09-28
Ledigt Embede. Told- og Consumtions-Jnspecteur Embedet i Middelfart. Gage 950 Rbd. foruden Procentandeel, der har udgjort c. 180 Rbd. aarlig. Den deri Ansættende skal være forpligtet til at underkaste sig de Forandringer i Embedet som i Tiden maatte findes hensigtsmæssige. (B. S.)
Ribe Stifts Adresseaviser, 1846-09-28
Kjøbenhavns Børs-Kours, den 25. Septbr. Hamborger Banco a vista 197 pCt. Bank-Disconto 4 pCt. Disconto paa Vexler paa Hamborg 4 pCt. 4 pCt. Kongl. Obligationer 103 1/2 a 104 Rbd. - Nationalbankactier 176 Rbd.
Ribe Stifts Adresseaviser, 1846-09-28
Hamborgs Børs-Kours den 25 Septbr. Slesvig=Holst. Species 1 1/2 pCt. Avance mod Banco. Dansk grov Kour. 23 3/5, Skillings-Stkr. 24 3/4 a 25 pCt. slettere end Banco. - Louisd. og Frd. 13. Mk. 12 1/2 s.; Slesvig=Holst. Species a 60 sk. Kr. 12377, Nye 2/3 a 31 s. 124 1/2, Preussiske Dalere a 40 sk. 1243 Mark Kour. for 100 Mk. Bco.
Ribe Stifts Adresseaviser, 1846-09-28
Ribe Torvepriser, d. 26. Septbr. Rug pr. Td. 4 Rd. - s.; Byg 2 Rd. 8 ls.; Havre. 1 Rd. 40 ls.; Boghvede 2 Rd. 3 ls.; Boghvedegryn pr. Skp. 30 ls.; Byggryn 28 ls.; Smør pr. Pd. 6 enh. ls.; Æg 5 enh. ls. Snesen, Kartofler pr. Skp. 8 s. Ribe. Da vi for faa Dage siden leverede en kort Artikel i den Hensigt at erindre om det egentlige Hoved-Spørgsmaal ved de slesvigholstenske Anliggender, næmlig den danske Nationalitets Opretholdelse i Nordslesvig, haabede vi vel, at denne Sag maatte ansees for fuldmoden til at fremmes med Alvor, men vi kunde ikke vide, at Kongen allerede da havde tilkjendegivet sin Villie i dette Anliggende i den Tale, som Kancellipræsident Grev Moltke holdt paa Gottorp d. 9. Septbr. i Anledning af den ny organiserede slesvigholstenske Regerings Jndsættelse. Slutningen af Grevens Tale lyder næmlig saaledes: "For det Første kunne De kun da forvalte Deres Embede til Hans Tilfredshed og Folkets sande Vel, naar De ved enhver Forholdsregel stedse beholder den ledende Grundtanke for Øie, hvilken Kongen har udtalt som saadan, at Hertugdømmerne Slesvig og Holsteen ere selvstændige, nøie med hinanden forbundne Deele af et større Hele, det hele danske Monarki. Jngen ligger Hertugdømmernes Selvstændighed og inderlige Forbindelse mere paa Hjerte end Kongen. Men netop Bevarelsen af Hertugdømmernes nøie Forbindelse indbyrdes er betinget ved sammes varige Forbindelse med Kongeriget, løsrevne fra dette, ville de skilles ad. Hvad der, for det Andet, specielt angaaer Slesvig, saa er den derværende dobbelte Nationalitet vel at agte, og bør der navnlig tages Hensyn til de Distrikter, hvor Kirke- og Skolesproget er dansk, og det maa ikke forglemmes, at ved Siden af sin egen Nationalitets Fordring paa Agtelse skal i samme Grad en retfærdig Anerkjendelse skjenkes vore Landsmænds og Medbrødres hosstaaende anden Nationalitet. At sige dette til Regjeringens tilstedeværende Medlemmer har Hs. Majestæt befalet mig."
Ribe Stifts Adresseaviser, 1846-09-28
Efterat Kongen har ladet det øverste Regeringspersonale for Hertugdømmet Slesvig saa bestemt og uforbeholdent tilkjendegiver sin allerhøieste Villie om, hvorledes begge Nationaliteter i dette Hertugdømme i lige Grad skulle agtes og æres, maa det vistnok, dersom ikke Kongens Villie skal blive til Skamme, ansees for en nødvendig Konsekvens, at saadanne Forholdsregler endelig komme til Udførelse, som de, vi i vor tidligere Artikel have antydet.
Ribe Stifts Adresseaviser, 1846-09-28
Bekjendtgjørelser.
Ribe Stifts Adresseaviser, 1846-09-28
Skibsleilighed. Skipper J. J. Fischer ligger under Ladning til Altona ved Skibbroen i Ribe.
Ribe Stifts Adresseaviser, 1846-09-28
Skipper C. Lucht afseiler fra Kolding til Kjøbenhavn Fredagen den 2. October, og medtager Passagerer og Fragtgods. Æg bekommes hos Wismann paa Torvet. gaaer for sidste Gang i dette Aar: fra Kiel til Flensborg, Tirsdagen d. 29. Sept. om Middagen Kl. 12, fra Flensborg til Kiel, Onsdagen d. 30. Sept. om Morgenen Kl. 6, og fortsætter sine øvrige Farter – indtil videre.
Ribe Stifts Adresseaviser, 1846-09-28
fra 4. Octbr. af saaledes: fra Apenrade til Kiel, hver Mandag og Torsdag Morgen, Kl. 5 1/2, fra Kiel til Apenrade, hver Onsdag og Løverdag Morgen, Kl. 8.
Ribe Stifts Adresseaviser, 1846-09-28
Apenrade den 26. September 1846. Lor. Karberg.
Ribe Stifts Adresseaviser, 1846-09-28
Bortforpagtning. Torsdagen den 15. October d. A. Formiddag Kl. 11 bliver paa Grenaa Raadstue ved een eneste offentlig Auction opbudt Bortforpagtningen paa 8te Aar fra 1. Mai 1817 af Katholm Hovedgaards Avling, Meieri, Skæferi og Vandmølle. Gaardens Areal er henved 900 Tønder Land, hvoraf 160 Tønder Land Eng, for en Deel overrislede. Der avles circa 500 Læs Engho. En stor Deel af Gaardens Marker er i de senere Aar merglet. Besætningen er 200 Køer og 600 Stkr. Merinos Faar, der blive at forøge til 800 Stkr. De trykte Forpagtningsconditioner ere henlagte paa flere Kjøbstæders største Gjæstgivergaarde. Nærmere Oplysninger meddeles og Eiendommen paavises af Eieren paa Katholm pr. Grenaa i Randers Amt.
Ribe Stifts Adresseaviser, 1846-09-28
Aar 1846 den 9. Septbr. blev inden Kjøbenhavns Amts søndre Birketing afsagt Dom i Sagen 100 1845 Landvæsenscommissair, Lands-Over- samt Hof= og Stads=Rets Procurator Knudsen contra Mecanicus og Dannebrogsmand Winstrup og saaledes: kjendt for Ret:
Ribe Stifts Adresseaviser, 1846-09-28
De paaankede i Kjøbenhavns Adressecontoirs Efterretninger for Aaret 1841 Nr. 262, 265 og 279 af Jndstævnte, Mecanicus og Dannebrogsmand Winstrup, om og imod Citanten, Landvæsenscommissair, Landsoverrets- samt Hof og Stadsrets Procurator Knudsen, indrykkede Udladelser bør, forsaavidt de ifølge det Foranførte for Citanten ere befundne fornærmelige, døde og magtesløse at være, saa at de ikke komme Citanten til Skade paa Ære, Embede, gode Navn og Rygte i nogen Maade, og bør Jndstævnte for sit i saa Henseende udviste Forhold til Kjøbenhavns Amts Fattigkasse bøde 50 Rbd. Sølv samt være den i Forordningen af 27. September 1799 § 20 omhandlede Censur undergiven i 1 Aar. Processens Omkostninger betaler Jndstævnte til Citanten med 20 Rbd. Sølv. At efterkommes inden 15 Dage efter denne Doms lovlige Forkyndelse, under Adfærd efter Loven. Hvilket herved, i Overeensstemmelse med Forordningen af 27. Septbr. 1799 § 20, bekjendtgjøres. Kjøbenhavns Amts søndre Birks Contoir den 11. Septbr. Frederichsen.
Ribe Stifts Adresseaviser, 1846-09-28
At forhenværende Kjøbmand C. P. J. Fogh i Nakskov, under Dags Dato er beordret tiltalt for Overtrædelse af Trykkefrihedslovgivningen med Hensyn til de fornærmelige Udladelser og beskyldninger imod Amtmanden over Maribo Amt og flere af Amtets Embedsmænd, som indeholdes i forskjellige her i Staden trykte Skrifter, betitlede "De vigtigste Tildragelser af mit Liv og Levnet, "Cyprianus", "Cypriauus Nr. 2" og "Cancellie-Vennen Nr. 1, det bekjendtgjøres herved i Henhold til Fdg. 27. Sept. 1799 § 18. Det Kgl. Danske Cancellie den 17. Sept. 1846. Trykt i Ribe hos Chr. sal. Hyphoff.
Ribe Stifts Adresseaviser, 1846-09-28
Licitation. Efter Amtets Ordre bliver Løverdagen d. 3 Octbr. næstk., Formid. Kl. 9, paa Ribe Raadstue afholdt offentl. Licitation over Leverance af 30 Cofn. harpet Gruns til den grundforbedrede Deel af Kolding Landevei over Ribe og Calslund, Marker, samt over noget ubetydeligt Tømmer- og Steenhuggerarbeide paa samme Veistrækning. Overslag og Conditioner ligge forinden til Eftersyn hos Raadstutjener Wilsleff. Lysthavende indbydes. Ribe Byfogedcontoir, den 19. September 1846. Stricker.
Ribe Stifts Adresseaviser, 1846-09-28
Jfølge Stiftamtets Forlangende i Skrivelse at 16 dennes, bliver paa Varde Byes Raadstue, Løverdagen den 3. Octbr. næstk. om Formiddag Kl. 10, afholdt offentlig Licitation over Leverance i anstundende Novbr. Maaned af endeel harpet Gruus samt lidet Leer, til den grundforbedrede Strækning af Veien over Varde Mark til Lunderup og ligeledes af Veien fra Varde over denne Byes og Alslef Sogns Marker mod Hjerting. Conditioner og Overslag, som ligge til Eftersyn hos Gjestgiver Aastrup heri Byen, erfares paa Licitationsstedet. Lysthavende indbydes. Byefoged-Contoiret i Varde den 17. September 1846. T. Qvistgaard.
Ribe Stifts Adresseaviser, 1846-09-28
Tre Aars gammel Mjød bekommes hos Frederik Kolvig. Nylig har forladt Pressen: Gusches Læsebog for Almueskolerne, i Danmark. Udgivet ved Understøttelse af Fyens Stift litt. Selskab. Sjette Oplag. – 4 Mk. indb. Jndhold, 1. Fortællinger. 2. Om det menneskelige Legeme. 3. Om den menneskelige Sjæll. 4. Noget af Naturlæren. 5. Om Himmellegemernes og Tidens Jnddeeling. 6. Om Jordkloden i Særdeleshed. 7. Om Luften eller Dunstkredsen. 8. Naturhistorie. 9. Om det borgerlige Selskab. 10. Noget af Menneskeslægtens Historie, især med Hensyn til den christelige Religion. 11. Nogle vigtige Opfindelser, til Menneskenes Nytte. 12. Beskrivelse over Danmark og tilhørende Lande. 13. Danmarks Historie.
Ribe Stifts Adresseaviser, 1846-09-28
Denne almindelig yndede Læsebog, der i de senere Aar har funden en saa velvillig Modtagelse, at den nu har oplevet 6 betydelige Oplag, faaes i de fleste Boglader i Danmark og Norge i Ribe hos Termansen og Andersen, i Aarre hos Nielsen, i Kolding hos Grauballe og i Odense hos Forlæggeren den Hempelske Boghandel.
Ribe Stifts Adresseaviser, 1846-09-28
Høivande ved Sønderhoe fra 29 Septbr. til 5. Octbr. incl.
Ribe Stifts Adresseaviser, 1846-09-28
D. 29. Sept. Kl. 7 45 Min. Kl. 9 13 = 1 Octbr. Kl. 10 40 – Kl. 11 51 - Kl. 12 45 - Kl. 1 29 - fuld Maane.) Kl. 2 11 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flad tider efter ny Maane og fuld Maane.
Ribe Stifts Adresseaviser, 1846-09-29
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 115. Tirsdagen den 29. September.
Ribe Stifts Adresseaviser, 1846-09-29
Blandinger. Det franske Ministerium synes at være sat i stor Bevægelse ved Greven af Montemolins og Cabreras Flugt. Fire hemmelige Politi=Agenter ere sendte til England for at iagttage deres Bevægelser. Franske Skibe skulle forhindre deres Ladning i Spanien, og det hedder, at Prindsen af Jonville har faaet befaling til at begive sig til den spanske Østkyst med sin Eskadre for at forhindre Flygtningene og Vaabenforraad fra at komme i Land.
Ribe Stifts Adresseaviser, 1846-09-29
Den engelske Regering skal ikke have billiget sin Madrider Gesandts Protest mod den franske Prinds's Formæling med Jnfantinde Louisa. Jnfant Don Enrico skal have indgivet til Cortes en Protest, dateret Gent den 9. Sept., mod enhver Ret til den spanske Trone, som Hertugen af Montpensiers og Jnfantinde Louisas mulige Descendenter maatte gjøre Fordring paa. Denne Protest giver tillige nogle Oplysninger om det franske og det spanske Hofs Jntriquespil, hvoraf fremgaaer, at Dronning Jsabellas Tilbøielighed var for Prinds Enrico, der af sin Fader erholdt Meddelelser, som maatte opmuntre ham til Forsøg paa at erhverve hendes Haand. Prindsen var imidlertid uforsigtig nok til at udstede sit liberale Manifest af 30. Sept. f. A., hvorved han sluttede sig til det Progressistiske Parti, og nu begyndte de uværdigste Forfølgelser imod ham. Man forviste ham fra Madrid og befalede ham tilsidst at forlade Spanien inden 24 Timer, uagtet han var syg. Han kom til Paris, blev vel modtagen af Kongen; man gjorde ham endog Bebreidelser fordi han ikke havde fortsat sine Bestræbelser for at erhverve sig Dronningens Haand, og syntes at opmuntre ham dertil paany, men man vilde tillige stille ham under en vis Jndflydelse, og under "Betingelser, som han fandt uovereensstemmende med sine Grundsætninger og sin Ære. Enrico drog derpaa til Belgien, hvor man tilbød ham at vende tilbage til Madrid, hvilket han dog afslog. Dette Dokument blev indført i Cortes af Vicepræsidenten og forelæst, men blev ikke forhandlet.
Ribe Stifts Adresseaviser, 1846-09-29
Om Paven fortæller man følgende Anecdot: En Skoledreng havde ogsaa en Dag mældt sig til Audiens hos Paven og blev indladt. Drengen anmodede Paven om nogle Penge til at anskaffe Skolebøger for Paven gav ham en Doppie (omtrent 6 Rbd. 4 Mk.) Drengen takkede, men sagde naivt, at det ikke var tilstrækkeligt og fremtog en Liste over Bøger, der beløb sig til 6 Seudi (omtrent 9 Rbd. 3 Mk.) Han erholdt en Doppe meer, men yttrede ligesaa naivt, at han ikke var istand til at give Penge igjen, hvorpaa Paven svarede: godt, godt, og lod ham gaae. Drengen begav sig strax til Boghandleren og kjøbte Bøger for Pengene, og da det viste sig, at han var en Søn af en fattig Enke, saa skal Paven have sendt hende en større Sum.